recursal/SuperWikiNEXT-32B huggingface dataset:
Polyvinyylifluoridin rakenne
**Polyvinyylifluoridi** eli **PVF** on polyolefiineihin kuuluva polymeeri. Sen valmistuksessa käytettävä monomeeri on vinyylifluoridi. Polyvinyylifluoridilla on useita käyttökohteita.

Ominaisuudet
------------

Polyvinyylifluoridi on rakenteeltaan polyvinyylikloridia muistuttava. Polyvinyylifluoridin tavanomainen molekyylimassa on 143 000–165 000 g/mol. Sen sulamispiste on 178–210 °C. Valmistuslämpötila vaikuttaa sulamispisteeseen. Sulana polymeerillä on taipumus hajota ja vapauttaa vetyfluoridia. Polyvinyylifluoridille tapahtuu kaksi lasisiirtymää, joista ensimmäinen tapahtuu -20 – -15 °C:n lämpötilassa ja toinen 40–50 °C:n lämpötilassa. Yhdisteen tiheys on 1,38–1,72 g/cm3. Kiteisyysaste on 20–60 %. Polymeeri on veteen liukenematon ja liukenee ainoastaan kuumiin poolisiin oraanisiin liuottimiin esimerkiksi asetoniin ja muihin ketoneihin, dimetyyliformamidiin ja dimetyylisulfoksidiin. Polyvinyylifluoridi kestää hyvin useiden kemikaalien, sään ja UV-säteilyn vaikutuksia. Kaasut diffundoituvat polyvinyylifluoridin läpi vain vähäisessä määrin.

Valmistus ja käyttö
-------------------

Polyvinyylifluoridia valmistetaan radikaalipolymeroinnilla vinyylifluoridista 50–150 °C:n lämpötilassa. Radikaali-initiaattoreina reaktiossa käytetään peroksideja tai atsoyhdisteitä. Varhaisimmissa tuotantoprosessissa liuottimena käytettiin tolueenia, mutta nykyaiset prosessit tapahtuvat suspensiona vedessä. Katalyyttinä voidaan käyttää tetrabutoksiboraania, jolloin polymerointi tapahtuu alemmassa lämpötilassa.

Polyvinyylifluoridia käytetään erityisesti kalvoina, mutta siitä valmistetaan lisäksi kuituja ja kappaletavaroita. Sopiva käyttölämpötila on -180–150 °C. Koska polymeeri vapauttaa vetyfluoridia sulana, käytetään tuotteiden valmistuksessa erityisiä liuotinmenetelmiä. Esimerkiksi kalvoja valmistetaan ekstruusiolla ja liuotin haihdutetaan pois. Polyvinyylifluoridia käytetään esimerkiksi metallien, paperin, puun ja muiden polymeerinen pinnoittamiseen suojaavalla kerroksella. Käyttöä näillä on muun muassa autoissa, lentokoneiden sisätiloissa ja putkissa. Polyvinyylifluoridikalvoja käytetään myös aurinkokennoissa, koska se ei absorboi sähkömagneettista säteilyä.

Lähteet
-------

1. 1 2  Jukka Seppälä: *Polymeeriteknologian perusteet*, s. 189. 6. painos. Otatieto, 2005. ISBN 978-951-672-348-1.
2. 1 2 3  Sina Ebnesajjad: "Poly (Vinyl Fluoride)", teoksessa *Kirk-Othmer Encyclopedia of Chemical Technology*, John Wiley & Sons, New York, 2001.
3. 1 2 3  Klaus Hintzer, Tilman Zipplies, D. Peter Carlson & Walter Schmiegel: "Fluoropolymers, Organic", teoksessa *Ullmann’s Encyclopedia of Industrial Chemistry*, John Wiley & Sons, New York, 2014.
4. 1 2  Tony Whelan: *Polymer Technology Dictionary*, s. 340. Springer, 1994. ISBN 0-412-58180-9. (englanniksi)
5. ↑  George Wypych: *Handbook of Polymers*, s. 674–675. ChemTech Publishing, 2022. ISBN 978-1-927885-96-3. Kirja Googlen teoshaussa (viitattu 29.11.2023). (englanniksi)
6. 1 2 3  Marianne Gilbert: *Brydson's Plastics Materials*, s. 402, 413, 418. Butterworth-Heinemann, 2017. ISBN 978-0-323-35824-8. (englanniksi)
**Madeleine Onne** (s. 9. syyskuuta 1960 Tukholma, Ruotsi) on ruotsalainen balettitanssija ja balettipedagogi. Hän on Suomen Kansallisbaletin taiteellinen johtaja. Onne aloitti tehtävässä elokuussa 2018 Kenneth Greven lopetettua 10-vuotisen kautensa.

Onne aloitti balettitanssijana Tukholman Kuninkaallisessa baletissa vuonna 1978 ja kuusi vuotta myöhemmin hänet nimitettiin ensitanssijaksi. Hän työskenteli tanssijana vuoteen 2002, jolloin hänet valittiin Tukholman Kuninkaallisen baletin johtajaksi. Johtajana hän työskenteli vuoteen 2008 ja seuraavana vuonna hän aloitti Hongkongin baletin johtajana ja toimi siellä vuoteen 2017.

Onne perusti 1990-luvun jälkipuolella Tukholmassa yhä toimivan tanssiryhmän Stockholm 59º North.

Vuonna 2012 Onne oli yksi Helsingin kansainvälisen balettikilpailun tuomareista. Vuonna 2017 Onne aloitti Houstonin balettiakatemian johtajana Yhdysvalloissa.

Lähteet
-------

1. ↑  Gustafsson, Miia: Ruotsalaisen Madeleine Onnen valinta Kansallisbaletin johtoon varmistui *Yle.fi*.  10.10.2017. Viitattu 10.10.2017.
2. ↑
3. ↑  Aromaa, Jonni: Suomen Kansallisbaletin uusi johtaja tulossa Ruotsista *Yle.fi*.  29.9.2017. Viitattu 10.10.2017.
4. ↑  Hytönen, Kajsa & Puukka, Päivi: Madeleine Onne ei halua Kansallisbaletista museota: "Klassinen baletti on paljon muutakin kuin tiara päässä pomppimista!" *Yle.fi*.  10.10.2017. Viitattu 10.10.2017.
5. ↑  Madeleine Onne Kansallisbaletin taiteelliseksi johtajaksi *oopperabaletti.fi*.  10.10.2017.  Arkistoitu 11.10.2017. Viitattu 10.10.2017.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF

 |
|  |
| Kansalliset | 
* Yhdysvallat

 |

 |
**Johan Stiernstedt ['šäːrnstet] (Thesleff)** (1. marraskuuta 1653 Viipuri – 7. helmikuuta 1722 Turku) oli suomalainen maaherra, joka aateloitiin ja korotettiin vapaaherraksi.

Stiernstedtin vanhemmat olivat hovioikeuden asessori Peter Thesleff ja Katarina Schmedeman. Hän tuli Turun hovioikeuden auskultantiksi 1670, palveli sitten hovioikeudessa sekä tuomarin ja muissa viroissa, kunnes Thesleffistä tuli ensin Narvan lääninsihteeri vuonna 1694 ja sen jälkeen Narvan pormestari 1699. Stiernstedt -nimen Thesleff sai, kun hänet aateloitiin vuonna 1697. Vuodesta 1703 alkaen Stiernstedt toimi Etelä-Suomen laamannina. Hän hoiti useaan eri otteeseen Turun ja Porin läänin sekä Pohjanmaan läänin maaherran virkaa, kunnes joutui pakenemaan Ruotsiin Isovihan tieltä. Vuonna 1716 Stiernstedtistä tuli Turun ja Porin läänin vakinainen maaherra, vapaaherraksi hänet korotettiin 1719. Virkaansa Stiernstedt tosin pääsi hoitamaan vasta rauhan tultua ja kuoli pian tämän jälkeen.

Stiernstedtin ensimmäinen puoliso noin vuodesta 1680 oli Johanna Margareta Gripenberg (k. 1696), toinen vuodesta 1698 asessori Johan Gustaf Carlhielmin leski Sara Törne (k. 1701) ja kolmas vuodesta 1705 Maria Gezelius, Johannes Gezeliuksen tytär (k. 1735). Valtaneuvos ja vapaaherra Carl Johan Stiernstedt oli hänen poikansa.

Lähteet
-------

* Ilmari Heikinheimo: *Suomen elämäkerrasto*. Helsinki: Werner Söderström Osakeyhtiö, 1955.  Sivu 716.

### Viitteet

1. ↑  Uttal av finlandssvenska efternamn Kotus. Viitattu 23.6.2018. (ruotsiksi)

Aiheesta muualla
----------------

* Kotivuori, Yrjö: Johan Stiernstedt. *Ylioppilasmatrikkeli 1640–1852*. Helsingin yliopiston verkkojulkaisu 2005. Viitattu 16.3.2013.

|  |  |  |
| --- | --- | --- |
| Edeltäjä:**Johan Nilsson Ehrenskiöld** | **Pohjanmaan läänin maaherra**1706 (vt.) | Seuraaja:**Lorentz Clerck** |

|  |  |  |  |
| --- | --- | --- | --- |
|  | Edeltäjä:**Justus von Palmenberg** | **Turun ja Porin läänin maaherra**1711–1713 (vt.), 1714–1722 | Seuraaja:**Otto Reinhold Yxkull** |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Henkilöt | 
* Kansallisbiografia
* Biografiasampo
* Ylioppilasmatrikkeli 1640–1852

 |

 |
**Lääkärinvala** on lääkärien Suomessa vapaaehtoisesti vannoma vala, jossa sitoudutaan noudattamaan lääkärin eettisiä sääntöjä. Nykyään vannottava vala pohjautuu  antiikinaikaiseen Hippokrateen valaan, joka on nimetty lääkäri Hippokrateen (n. 460–370 eaa.) mukaan, sekä Maailman lääkäriliiton vuonna 1949 hyväksyttyyn Geneven julistukseen.

Lääkärinvala kuuluu seuraavasti:

> »Vakuutan kunniani ja omantuntoni kautta pyrkiväni lääkärintoimessani palvelemaan lähimmäisiäni ihmisyyttä ja elämää kunnioittaen. Päämääränäni on terveyden ylläpitäminen ja edistäminen, sairauksien ehkäiseminen sekä sairaiden parantaminen ja heidän kärsimystensä lievittäminen. 
> 
> 
> Työssäni noudatan lääkärin etiikkaa ja käytän vain lääketieteellisen tutkimustiedon tai kokemuksen hyödyllisiksi osoittamia menetelmiä. Tutkimuksia ja hoitoja suositellessani otan tasapuolisesti huomioon niistä potilaalle koituvan hyödyn ja mahdolliset haitat. 
> 
> 
> Pidän jatkuvasti yllä korkeaa ammattitaitoani ja arvioin työni laatua. 
> 
> 
> Suhtaudun kollegoihini kunnioittavasti ja annan heille apuani, kun he potilaita hoitaessaan sitä pyytävät. Rohkaisen potilaitani kysymään tarvittaessa myös toisen lääkärin mielipidettä. 
> 
> 
> 
> Kunnioitan potilaani tahtoa. Pidän salassa luottamukselliset tiedot, jotka minulle on potilaita hoitaessani uskottu. Täytän lääkärin velvollisuuteni jokaista kohtaan ketään syrjimättä enkä uhkauksestakaan käytä lääkärintaitoani ammattietiikkani vastaisesti.» 
> 
>

Historia
--------

Kun ammattikunnat ja killat alkoivat keskiajalla kehittyä voimakkaasti, lääkärinammatin ongelmaksi muodostuivat erilaiset puoskarit. *lähde?* Ongelman ratkaisemiseksi Englannin kuningas Henrik VIII antoi Lontoon lääkäreille oikeudet valvoa lääkärikuntaa ja myöntää lääkärinoikeuksia vuonna 1518. Vastaavan oikeuden antoi Ruotsin kuningatar Kristina alueensa lääkäreille, jotka perustivat Tukholmassa toimineen Collegium Medicumin. Kun Suomi liitettiin Venäjään autonomisena suuriruhtinaskuntana, maahan perustettiin useimpien Ruotsin instituutioiden vastineet. Suomen Collegium Medicum aloitti toiminnan Suomen suuriruhtinaskunnassa vuonna 1811, jolloin lääkärin ammatinharjoittamisen edellytykseksi asetettiin tutkinnon lisäksi lääkärinvalan vannominen. Maailman Lääkäriliitto (WMA) hyväksyi vuonna 1949 oman eettisen ohjeistonsa, Geneven julistuksen.

Suomessa lääkärinvalan vannomisen perinne  1970- ja  1980-luvuilla vähitellen kuihtui, eikä vuonna 1994 hyväksytyssä *Laissa terveydenhuollon ammattihenkilöistä* (1994/559) lääkäreiltä enää edellytetty valaa. Suomen Lääkäriliitto piti kuitenkin tärkeänä sitoutumista lääkärin etiikkaan, ja sopi lääketieteellisten tiedekuntien kanssa, että lääkärit vannovat valmistumisen yhteydessä vapaaehtoisen valan. Lääkäriliiton valtuuskunta hyväksyi tällöin yllä olevan uuden valakaavan.

Katso myös
----------

* Arkhimedeen vala
* Comeniuksen vala

Lähteet
-------

1. ↑  Suomen Lääkäriliitto, lääkärinvala
2. ↑  Suomen Lääkäriliitto (2005). *Lääkärin etiikka*. 6. painos, ISBN 951-9433-49-X
*Palava pensas*, Nicolas Fromentin öljymaalaus, 1475)
**Nicolas Froment** (n. 1435 Uzès – n. 1483 Avignon) oli ranskalainen taidemaalari.

Froment toi flaamilaisen naturalismin Ranskan taiteeseen. Hän perusti yhdessä Enguerrand Charontonin kanssa taidekoulun Ranskan Avignoniin noin 1450. Heidän ja muiden samaan provencelaiseen taiteilijaryhmään kuuluneiden taiteilijoiden työt olivat aikanaan kysyttyjä, mutta heidät unohdettiin myöhemmin.

Fromentin tyyliä on arvosteltu kollegoihinsa verrattuna hiomattomaksi, suunnittelultaan kömpelöksi sekä värinkäytöltään epähienovaraiseksi. Häntä arvostettiin kuitenkin uudistajana. Hänen tunnetuin työnsä on *Palava pensas* (1475), jonka hän teki Anjoun kuningas Renélle.

Lähteet
-------

1. ↑  *Opas taiteen maailmaan: länsimainen taide varhaisrenessanssista nykypäivään*, s. 35. WSOY, 1992 (italiankielinen alkuteos 1991). ISBN 951-0-17511-0.
2. 1 2  Nicolas Froment Encyclopaedia Britannica. Viitattu 21.9.2014.

CommonsCommons
Wikimedia Commonsissa on kuvia tai muita tiedostoja aiheesta **Nicolas Froment**.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat

 |
|  |
| Taiteenala | 
* RKD Artists
* ULAN

 |
|  |
| Muut | 
* Europeana
* IdRef

 |

 |
**Gaea Booking & Records** on tamperelainen indielevy-yhtiö ja ohjelmatoimisto, joka on osa vuonna 2005 perustettua Gaea Oy:tä. Gaea Booking aloitti toimintansa vuonna 2005 keskittyen ohjelmatuotantoon ja artistipromootioon. Vuonna 2007 toimintaa laajennettiin ja rinnalle perustettiin Gaea Records, jonka alla toimii julkaisu- ja kustannustoiminta.

Vuonna 2019 GAEA:n emoyhtiö Exogenic Oy Ab myi yhtiön master katalogin Playground Music Scandinavia AB:lle ja kustannuskatalogin Zen Master Publishing & Records Oy:lle. Yhtiön toiminta on loppunut.

Gaea Records on nouseva indielevy-yhtiö, joka on ollut ehdolla vuoden indielevy-yhtiöksi ja vuoden kykyjen löytäjäksi Musiikki & Media -messuilla lokakuussa 2008. Musiikki & Media on musiikkialan ammattilaisten suurin ja tärkein tapahtuma Suomessa.

Levy-yhtiölle levyttävät muiden muassa Jesse, Pintandwefall ja I Was a Teenage Satan Worshipper.

Gaea Booking & Recordsin logo

Artistit
--------

### Gaea Booking & Records

* I Was a Teenage Satan Worshipper
* Jermaine
* Jesse
* Ka So Re
* Pintandwefall
* Leaders Of The Republic ent. Today's Special

### Gaea Booking

* Aksu
* Astrid Swan
* Cats on Fire
* Credit
* Daddy Giljoteen
* Jolly Jumpers
* Kiki Pau
* Kotoisat sävyt
* Manboy
* Mia Darling
* Regina
* Soma
* The Millioners
* Heartbreakers
* The Ghost Of Bruce Springsteen And The E Street Band
* Pulse - A Tribute To Pink Floyd

Aiheesta muualla
----------------

* Gaea Booking & Records (Arkistoitu – Internet Archive)
* Gaea Oy (Arkistoitu – Internet Archive)
* Gaea Booking & Records Facebook
* Gaea Booking & Records MySpace
* I Was a Teenage Satan Worshipper MySpace
* Jermaine MySpace
* Jesse MySpace
* Ka So Re MySpace
* Pintandwefall MySpace
* Leaders Of The Republic MySpace

Lähteet
-------

* Musiikki & Media[vanhentunut linkki]
*Tämä artikkeli käsittelee Etelä-Korean maakuntajaon ulkopuolista suurkaupunkia. Toisesta samannimisestä eteläkorealaisesta kaupungista kertoo artikkeli Gwangju (Gyeonggi).*

  

  

  

  

  

  

  

  

  

  

**Gwangju** (kor. 광주, hanja 光州) on maakuntajaon ulkopuolinen metropolikaupunki Etelä-Korean lounaisosassa. Se sijaitsee sisämaassa muutama kymmenen kilometriä Keltaisenmeren rannikolta ja on kokonaan Etelä-Jeollan maakunnan ympäröimä. Se oli aiemmin myös maakunnan pääkaupunki. Gwangjun asukasluku oli 1 431 050 vuonna 2022, ja sen pinta-ala on 501,1 neliökilometriä.

Gwangjun nimen muodostaneet kirjoitusmerkit tarkoittavat "valon kaupunkia". Varhaisin tunnettu maininta nimestä on Goryeo-dynastian ajalta vuodelta 940, ja sen väitetään olevan Yi Saekin keksintöä. Metropolikaupunki Gwangjusta tehtiin vuonna 1995. Se on maan lounaisosien tärkein talouden, koulutuksen ja kulttuurin keskus. Kaupunki tunnetaan muun muassa vuoden 1980 demokratialiikkeen syntypaikkana ja taidekaupunkina. Maalaustaiteen Namjonghwa-koulukunta ja pansori-musiikki ovat saaneet alkunsa Gwangjusta, ja siellä on järjestetty Gwangjun biennaali vuodesta 1995 lähtien.

18. toukokuuta 1980 Gwangjussa alkoi kapina Chun Doo-hwanin sotilasdiktatuuria vastaan. Tämä johti Gwangjun verilöylyyn.

Gwangjussa on lämpimintä elokuussa, jolloin päivän keskilämpötila on 23–31 °C. Viileintä on tammikuussa, jolloin päivän keskilämpötila on −3–5 °C. Sateita saadaan ympäri vuoden, mutta eniten sataa heinä- ja elokuussa. Niiden aikana sataa noin 560 millimetriä. Vuosittainen sadanta on noin 1 400 millimetriä.

Ystävyyskaupungit
-----------------

Gwangjulla on seitsemän sisarkaupunkia ympäri maailmaa:

* Taiwan Tainan, Kiinan tasavalta (vuodesta 1968)
* Yhdysvallat San Antonio, Yhdysvallat (vuodesta 1982)
* Kiina Kanton, Kiina (vuodesta 1996)
* Indonesia Medan, Indonesia (vuodesta 1997)
* Japani Sendai, Japani (vuodesta 2002)
* Kiina Changzhi, Kiina (vuodesta 2014)
* Vietnam Nghệ An, Vietnam (vuodesta 2022)

Lähteet
-------

1. ↑  Population Gwangju Metropolitan City. Viitattu 9.11.2023. (englanniksi)
2. ↑  Environment Gwangju Metropolitan City. Viitattu 9.11.2023. (englanniksi)
3. ↑  Symbol/Origin Gwangju Metropolitan City. Viitattu 7.12.2011. [vanhentunut linkki]
4. ↑  The History of Gwangju Gwangju Metropolitan City. Viitattu 7.12.2011. [vanhentunut linkki]
5. ↑  Gwangju World Meteorological Organization. Viitattu 9.11.2023. (englanniksi)
6. ↑  Sister Cities Gwangju Metropolitan City. Viitattu 9.11.2023. (englanniksi)

Aiheesta muualla
----------------

* Kuvia tai muita tiedostoja aiheesta **Gwangju** Wikimedia Commonsissa

* Kaupungin internetsivut (koreaksi, englanniksi, kiinaksi, japaniksi)

Etelä-KoreaKorean tasavallan hallinnollinen jako

|  |  |
| --- | --- |
| Pääkaupunki | Soul |
| Suurkaupungit | 
* Busan
* Daegu
* Daejeon
* Gwangju
* Incheon
* Ulsan

 |
| Provinssit | 
* Etelä-Chungcheong
* Etelä-Gyeongsang
* Etelä-Jeolla
* Gangwon
* Gyeonggi
* Jeju
* Pohjois-Chungcheong
* Pohjois-Gyeongsang
* Pohjois-Jeolla

 |
**PostScript Type 1** tai lyhyemmin **Type 1** on fonttien eli digitaalisten kirjaintyyppien standardi. Se julkaistiin vuonna 1984, yhdessä Adoben PostScript-sivunkuvauskielen ja Apple LaserWriter -kirjoittimen kanssa. Sen vuoksi standardia kutsutaan usein pidemmällä nimellä PostScript Type 1, vaikka Type 1 -fontteja on voinut tulostaa jo 1990-luvun alusta myös muilla kuin PostScript-laitteilla.

Type 1 -standardi oli aikoinaan vallankumouksellinen, mutta siinä on lukuisia rajoitteita, muun muassa se, etteivät samat fonttitiedot toimi kaikissa käyttöjärjestelmissä. Type 1 -standardin onkin sittemmin syrjäyttänyt vuonna 1997 julkaistu, monin tavoin kehittyneempi OpenType.

Adobe on poistanut Type 1 -fonttien tuen PhotoShopin lokakuussa 2021 julkaistusta versiosta 23.0 ja suosittelee OpenType-muotoa.

Postscript Type 1 -standardin ominaisuuksia
-------------------------------------------

* Type 1 -fonteissa voi olla vain 256 merkkiä.
* Type 1 -fontit eivät ole laite- tai käyttöjärjestelmäriippumattomia. Eri laitteille tehtyjen fonttien muuntaminen toisille sopivaksi on hankalaa.
* Fontin tiedot on tallennettu useaan erilliseen tiedostoon.
* Fonttitiedostojen nimet ovat yleensä DOS-käyttöjärjestelmän vuoksi vain 8 merkkiä pitkiä ja siksi usein vaikeaselkoisia.

Lähteet
-------

1. ↑  Type 1 fonts *prepressure.com*. Viitattu 7.8.2019.
2. ↑
**Turkin terveystieteiden yliopisto** (turk. *Sağlık Bilimleri Üniversitesi*, lyhennys **SBÜ**; engl. *University of Health Sciences, Turkey*, lyhennys **UHS**) on vuonna 2015 muodostettu julkinen terveystieteellinen yliopisto, joka toimii usealla paikkalkunnalla kotimaassaan Turkissa sekä ulkomailla. Yliopisto tulkitsee toimintansa alkamisajaksi kuitenkin vuoden 1903, jolloin Istanbulissa alkoi .... Yliopiston opetuskielenä on turkki. Yliopistolla on yliopistokampukset Istanbulissa, Ankarassa,. Lisäksi yliopisto järjestää terveystieteellistä ammattikorkeakoulutason tai ammatillista opetusta ... 

Vuoden 2022 lopussa opiskelijoita oli  .

Kiinalaisessa ARWU-yliopistorankingissa se luokiteltiin ensimmäisen kerran vuonna 2022. Vuonna 2023 se luokiteltiin sijaluokkaan 701-800. Tässä arvioinnissa se oli toiseksi arvostetuin turkkilainen yliopisto.

Lähteet
-------

1. 1 2 3  University of Health Sciences, Turkey University of Health Sciences, Turkey, uhs.edu.tr. Viitattu 26.10.2023. (englanniksi)
2. ↑  Map and Addresses Istanbul Technical University. Viitattu 26.10.2023. (englanniksi)
3. ↑  Academic Ranking of World Universities 2022 shanghairanking.com. Viitattu 26.10.2023. (englanniksi)
**Tero Petteri Jussila** (26. tammikuuta 1970 – 27. heinäkuuta 2004 Ylöjärvi) oli suomalainen liikemies. Hän tuli tunnetuksi suoramarkkinointivalmentajana ja ternimaitoyrittäjänä.

Ura
---

Jussila tuli kansallisesti tunnetuksi työskentelemällä ternimaitokapseleiden verkostomarkkinoinnissa. Hän oli naimisissa entisen poliisin Jutta Jussilan (nyk. Larm) kanssa, joka oli tullut tunnetuksi Miss Galaxyna ja varsinkin *Suuri seikkailu* -tositelevisiosarjan kilpailijana. Pariskunta esiintyi säännöllisesti keltaisen lehdistön sivuilla ja oli tunnettu näyttävästä elämäntyylistään. Petteri Jussila harrasti kehonrakennusta. Jussila tuomittiin 25-vuotiaana törkeästä veropetoksesta ja kirjanpitorikoksesta ehdolliseen vankeuteen. Petteri Jussilan entinen puoliso oli Sari Peltonen.

Jussila aloitti GNLD:n jälleenmyyjänä, toimi muun muassa Matti Nykäsen managerina ja työskenteli keskeisessä osassa ternimaitovalmisteiden verkostomarkkinoinnissa. Tuotteen myynninedistäjinä olivat urheilijat kuten Mika Myllylä. Jussila oli myös mukana yrityksessä kehittää ternimaitokapseleiden myyntiä Pietarissa, mutta yritys ei menestynyt.

Petteri Jussila esiintyi 17. toukokuuta 2004 Yle TV1:n *Päivärinta*-ohjelmassa "Ternimaitovalmisteet testissä" puolustamassa tuotteitaan. Susanne Päivärinta uteli Jussilalta selvitystä tämän veroveloista ja ternimaitokapseleita markkinoivan yrityksensä omistusjärjestelyistä, miksi Jussilalla ei ollut verotettavaa tuloa ja miksi Petteri Jussila ilmoitti asuvansa ulkomailla. Jussila ei vastannut kysymyksiin ja jätti 31. toukokuuta rikosilmoituksen ohjelmasta. Jussila puolisoineen katsoi Päivärinnan syyllistyneen kunnianloukkaukseen. Petteri Jussilan hukkumisen jälkeen Jutta Jussila kuitenkin peruutti tekemänsä rikosilmoituksen.

Jussilan oli tarkoitus osallistua julkisuuden henkilöiden tositelevisiosarjaan *V.I.P. Seikkailu* MTV3:lla. Jussila hukkui kotinsa edustalla Näsijärvellä yrittäessään pelastaa veden varaan joutuneen poikansa 27. heinäkuuta 2004. Petteri Jussila siunattiin hautaan Kalevan kirkossa Tampereella.

Yle TV2 esitti ensimmäisen kerran 7. marraskuuta 2006 Petteri Jussilasta kertovan dokumentin *Kansalainen Jussila*.

Lähteet
-------

1. ↑  Kuolinilmoitus, Aamulehti 1.8.2004
2. ↑  Petteri Jussila – puhetta ternimaidosta  17.5.2004. YLE. Viitattu 1.9.2010.
3. ↑  Me Naiset: Jutta Gustafsberg rakastui varattuun mieheen – puoliso luki suhteesta lehdestä Ilta-Sanomat 9.7.2015
4. ↑  Matti Nykänen julkisti oman tuotesarjansa: "Matti Nykänen aloitti tuotesarjansa markkinoinnin yhdessä managerinsa Petteri Jussilan kanssa."
5. ↑  Dokumentti *Kansalainen Jussila*
6. ↑  Iltalehti, 2.6.2004.
7. ↑  Turun Sanomat 18.6.2004: (Arkistoitu – Internet Archive) "V.I.P. Seikkailussa ovat mukana stylisti-vaatesuunnittelija Teuvo Loman, tv-juontaja Jaajo Linnonmaa, valmentaja-liikemies Petteri Jussila,.. "

Aiheesta muualla
----------------

* Ylen Elävä arkisto: Petteri Jussila – puhetta ternimaidosta
* K.P. Ourama: Petteri Jussila in memoriam 1970–2004 (27.7.), Body 13.8.2004, arkistoitu.
* archive.org - petterijussila.com, arkistoitu.
Vøringsfossen
**Vøringsfossen** tai **Vøringfossen** on Norjan vierailluimpia vesiputouksia. Putoukset ovat 182 metriä korkeita ja virtaavat Måbødalenin kanjonin läpi. Putoukset sijaitsevat Eidfjordissa Valtatie 7:n lähellä, noin 280 kilometriä Bergenistä itään ja 300 kilometriä Oslosta länsi-luoteeseen.

Vøringsfossenin putoukset ovat Norjan tunnetuimmat ja niitä kutsutaan maan korkeimmiksi, vaikka ovatkin vain viidesosa maan todellisten korkeimpien putousten korkeudesta. Putoukset voi nähdä joko ylhäältä tai alhaalta, ja niiden suosion seurauksena putousten näkemisestä joutuu huipulla nauttimaan väentungoksen keskellä, mutta pohjalla turisteja ei ole paljon. Huipulta löytyy myös luontokeskus ja ravintola.

Putousten nimi Vøringsfossen (muinaisnorjaksi *\*Vyrðingr*) johtuu verbistä *vyrða* ('kunnioittaa syvästi, arvostaa, vaalia'). *Foss*-sanan ('vesiputous') finiittimuoto *fossen* liitettiin nimen perään myöhemmin.

Lähteet
-------

1. 1 2  Vøringfossen waterfall – you will never forget it Discover Haugesund.  Arkistoitu 1.1.2011. Viitattu 8.6.2011. (englanniksi)
2. ↑  Voringsfossen World Waterfall Database.  Arkistoitu 6.5.2008. Viitattu 8.6.2011. (englanniksi)
3. ↑  Voringsfossen wandertheke.de. Viitattu 8.6.2011. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Vøringsfossen**.
* Viralliset kotisivut (Arkistoitu – Internet Archive) (englanniksi) (norjaksi)
**Vähemmistöstressi** tarkoittaa vähemmistöjen kokemaa henkistä kuormitusta, joka johtuu syrjinnän kokemuksista tai sen pelosta. Vähemmistöstressi voi ilmentyä kroonisena stressinä ja ahdistuksena.

Vähemmistöstressiä voivat kokea esimerkiksi sukupuoli- ja seksuaalivähemmistöjen edustajat, jotka kohtaavat yhteiskunnan oletuksia heteroseksuaalisuudesta (heteronormatiivisuus) ja cissukupuolisuudesta (cisnormatiivisuus) sekä leimautumista, erilaisuutta ja väkivaltaa tai sen pelkoa. Yhdysvalloissa sateenkaarivähemmistöihin kohdistuu paljon viharikoksia ja väkivaltaa.

Ympäröivän yhteiskunnan syrjintä voi aiheuttaa ihmisessä erilaisuuden ja huonommuuden tunnetta, kuormitusta sekä ulkopuolisuuden kokemusta. Krooninen stressitila voi vaikuttaa kielteisesti sekä fyysiseen että psyykkiseen terveyteen ja hyvinvointiin. Säännöllisen syrjinnän kohteeksi joutuminen voi aiheuttaa painetta väestöryhmään kuulumisesta.

Katso myös
----------

* Sukupuolivähemmistöjen syrjintä

Lähteet
-------

1. ↑  Marita Karvinen, Elina Venesmäki: Opas seksuaali- ja sukupuolivähemmistöjen yhdenvertaisuuden edistämiseen *yhdenvertaisuus.fi*.
2. ↑  Terveystalo: VÄHEMMISTÖSTRESSI NAKERTAA JAKSAMISTA *omaterveys.terveystalo.com*.
3. ↑  Jaskari, Onni: Miten kohtaan sateenkaaripotilaan vastaanotolla? *NLY, Nuori Lääkäri -lehti*.  9.6.2020. Viitattu 29.6.2021.
4. ↑  Margaret Goff: LGBTQ people are more likely to be victims of a hate crime than any other group *Urban Institute*.  17.6.2016. Viitattu 29.6.2021. (englanniksi)
5. ↑  Nearly 1 in 5 hate crimes motivated by anti-LGBTQ bias, FBI finds *NBC News*. Viitattu 29.6.2021. (englanniksi)
6. ↑  Seta ry: Sateenkaarisanasto suomeksi Seta ry:n verkkosivuilla *seta.fi*.  8.8.2018. Viitattu 29.6.2021.
7. ↑  Rakenteellinen väkivalta *Naisten Linja*. Viitattu 1.7.2021.
Lääkäri (*iatros*) iskee suonta potilaalta.
**Iatrogeneesi** tarkoittaa iatrogeenisen tilan eli hoitoperäisen tai hoidosta johtuvan epäsuotuisan tilan aiheuttamista potilaalle. Tila voi olla lääkäreiden, kirurgien, psykologien, terapeutin, hoitajan, hammaslääkärin tai muiden hoidosta vastaavien aiheuttama. Myös vaihtoehtoiset hoitomenetelmät voivat aiheuttaa iatrogeenisiä tiloja.

Jotkin iatrogeeniset tilat on helppo havaita, kuten kirurgisen hoitotoimenpiteen aiheuttama epätoivottu komplikaatio. Toiset voivat olla vaikeammin havaittavissa, kuten lääkehoidon sivuvaikutukset. Lapsuusiällä selvästi yleisin lisämunuaisen kuorikerroksen vajaatoiminnan muoto on iatrogeeninen, farmakologisesta glukokortikoidihoidosta johtuva.

Iatrogeeninen tila voi tulla sattuman, hoitovirheen, huolimattomuuden tai lääkkeiden yhteensopimattomuuden aiheuttamana. Yhdysvalloissa on arviolta 44 000 − 98 000 kuolemantapausta joka vuosi kokonaan tai osaksi iatrogeenisen syyn takia.

Historia
--------

Vuonna 1861 kirjoittamassaan kirjassa Semmelweis esitti todisteet, kuinka patologian laitoksen avaaminen Wienissä vuonna 1823 korreloi kuolemaan johtavien lapsivuodekuumetapausten välillä. Vuonna 1847 aloitettu kloorivedellä peseminen näkyy selvänä laskuna kuolemantapauksissa. Dublinin äitiyssairaalan kuolemantapaukset vertailun vuoksi (ei patologian osastoa).
Termin "iatrogeeninen" etymologia on "parantajan aiheuttama" (*iatros* tarkoittaa parantajaa kreikan kielessä); sellaisena se saattoi olla hyvää tai pahaa.

Hippokrateen päivistä alkaen on tiedostettu lääkärin potentiaaliset kyvyt aiheuttaa myös pahaa. Fraasi *Primum non nocere* ("ennen kaikkea vältä vahingoittamasta potilasta") on tärkeä osa lääketieteen etiikkaa, ja tarkoituksella aiheutettu iatrogeeninen tai muu sairaus tai kuolema onkin rikos monissa yhteiskunnissa.

Lääkärin siirtyminen suoraan ruumiinavauksesta hoitamaan synnyttäviä äitejä aiheutti paljon iatrogeenisiä lapsivuodekuolemia 1800-luvulla ennen kuin infektioiden mekanismi havaittiin (ks.Ignaz Semmelweis).

Lääketieteen kehittyminen 1900-luvulla on auttanut paremmin välttämään iatrogeenisiä tiloja. Antiseptiikka, anestesia, antibiootit ja paremmat kirurgiset toimenpiteet ovat vähentäneet huomattavasti iatrogeenisiä kuolemia.

Esimerkkejä
-----------

* Lääkkeiden käytön riskit
	+ määrätyn lääkkeen haitallinen sivuvaikutus
	+ lääkkeiden ylenmääräinen käyttö (joka aiheuttaa esimerkiksi vastustuskykyisempiä bakteereja)
	+ Lääkkeiden yhteisvaikutukset
* Hoitovirhe
* Virheellinen lääkemääräys kirjoitusvirheen takia
* Huolimattomuus
* Sairaalabakteeri

Lähteet
-------

1. ↑  Iatrogeenisen vauriot lantionseudun sairauksien hoidossa
2. 1 2  Lisämunuaisten sairaudet
3. ↑  Weingart SN, Ship AN, Aronson MD (2000). "Confidential clinician-reported surveillance of adverse events among medical inpatients". *J Gen Intern Med* **15** (7): 470–7. doi:10.1046/j.1525-1497.2000.06269.x. PMID 10940133.
New Harmonyn molemmat kirkot. Charles Alexandre Leseurin piirros, toukokuu 1826.
**New Harmony** oli Robert Owenin vuonna 1824 Yhdysvaltoihin Indianan osavaltioon perustama kommunistinen yhdyskunta. Säilyneet rakennukset on listattu Yhdysvaltojen historiallisten kohteiden rekisteriin. 

Tehtaan johtajana Englannissa vaurastunut Owen osti lehti-ilmoituksen perusteella 30 000 eekkerin kokoisen alueen 150 000 dollarilla. Alueen myivät rappilaisiksi kutsutut siirtolaiset, jotka olivat rakentaneet alueelle *Harmonie-*nimisen kylän. Owen halusi kokeilla keskinäiseen yhteistoimintaan perustuvaa teollisuussiirtolaa, jonka asukkaat tuottaisivat omalla työllään kaiken tarvitsemansa. Miehet hoitaisivat varsinaisen tuotannon ja naiset vastaisivat talousaskareista ja lasten kasvatuksesta. Owenin kokeilulle oli hyvät lähtökohdat: kylässä oli valmiiksi katuja, puistikko, asuintaloja, tehdas- ja teollisuusrakennuksia sekä noin kolme tuhatta eekkeriä maata viljelyksessä, kaikki hyvässä kunnossa. Owenin apuna kokeilussa toimi geologi William Maclure, jonka oli tarkoitus vastata uuden yhdyskunnan kouluista ja opetuslaitoksista. Macluren mukana alueelle muutti joukko nimekkäitä tiedemiehiä ja opettajia.

Owen kutsui "työtätekevät ja hyvää harrastavat kaikista kansoista" tulemaan uuteen siirtolaan, jonka nimeksi hän antoi New Harmony. Uusia asukkaita tulikin kaikkiaan 900. Mitään kelpoisuusehtoja tulijoille ei ollut, eikä tulon syytä kysytty. New Harmonyn yhdyskuntakokeilu kesti kaksi vuotta, minä aikana yhdyskunnalle laadittiin seitsemän erilaista hallitusmuotoa. Lopulta kokeilun kohtaloksi koituivat erimielisyydet ja yhdyskunnan hajaantuminen pienempiin osiin. Uskontoon liittyvät kysymykset, asukkaiden erilaiset arvot ja yhteisen suunnitelman puute olivat erimielisyyden syistä suurimpia.

Lähteet
-------


1. 1 2  Yhdysvaltain sosialismin historia *marxists.org*.

Aiheesta muualla
----------------

* About New Harmony

* New Harmony - a historic utopia
**Maya Alejandra Fernández Allende** (s. 27. syyskuuta 1971 Santiago) on chileläinen biologi, eläinlääkäri ja sosialistisen puolueen poliitikko. Hän istui Chilen edustajainhuoneessa vuosina 2014–2022. Tammikuussa 2022 Gabriel Boric valitsi Fernándezin tulevan hallituksensa puolustusministeriksi, ja hän aloitti virassa 11. maaliskuuta 2022.

Elämä ja ura
------------

Fernández syntyi vuonna 1971. Hänen isoisänsä oli Chilen presidentti Salvador Allende. Kun tämä syrjäytettiin sotilasvallankaappauksessa, Fernández pakeni perheensä mukana Kuubaan, jossa asui 21-vuotiaaksi saakka, ennen kuin palasi Chileen vuonna 1990 ja asettui sinne pysyvästi kaksi vuotta myöhemmin. Chilessä hän alkoi opiskella yliopistossa ja liittyi Sosialistiseen puolueeseen. Vuonna 2008 hänet valittiin Nunõan kunnanvaltuustoon, mutta tippui sieltä vuoden 2012 vaaleissa. Vuonna 2014 hän nousi Chilen kansalliskongressin edustajainhuoneeseen, josta sai jatkopaikan vuonna 2018, ja jossa toimi puheenjohtajana vuosina 2018–2019. Maaliskuussa 2022 hänestä tuli Chilen puolustusministeri.

Lähteet
-------

1. 1 2  Reseña Biográfica Maya Alejandra Fernández Allende *Biblioteca del Congreso Nacional de Chile*. Chilen kansalliskongressin kirjasto. Viitattu 27.1.2022. (espanjaksi)

Aiheesta muualla
----------------

* *Maya Fernández Allende* Chilen kansalliskongressin kirjaston verkkosivuilla (espanjaksi)
* *Maya Fernández Allende* Chilen edustajainhuoneen verkkosivuilla (espanjaksi)
Suomi  Espanja
**Espanjan ja Suomen suhteet** alkoivat Espanjan tunnustettua Suomen itsenäisyyden 21. helmikuuta 1918. Diplomaattisuhteet solmittiin 16. elokuuta 1918. Suomen suurlähetystö sijaitsee Madridissa ja Espanjan suurlähetystö Helsingissä. Molemmat maat ovat Euroopan unionin, Naton sekä Taloudellisen yhteistyön ja kehityksen järjestön jäseniä.

Edeltävä historia
-----------------

Ruotsin armeijassa suomalaiset taistelivat espanjalaisia vastaan Kolmikymmenvuotisessa sodassa.

Espanjan sisällissota
---------------------

Espanjan sisällissodan aikana Suomi siirsi suurlähetystönsä Madridista Lissaboniin Portugaliin vuonna 1936 välttääkseen taistelut. Suomalaisia osallistui Kansainvälisten prikaatien sotatoimiin Espanjan toisen tasavallan puolella. Francisco Francon voiton jälkeen Suomi tunnusti Espanjan uuden hallinnon 31. maaliskuuta 1939.

Toinen maailmansota
-------------------

Molemmat maat ylläpitivät diplomaattisuhteet toisen maailmansodan läpi, mutta suurlähettiläitä ei ollut nimitetty. Vuonna 1955 diplomaattisuhteet normalisoituivat vakituisten suurlähettiläiden nimityksen kera.

Korkean tason vierailut
-----------------------

Vuonna 1978 Presidentti Urho Kekkonen oli ensimmäinen suomalainen valtionpäämies joka teki virallisen vierailun Espanjassa. Heinäkuussa 1989 Juan Carlos I teki ensimmäisen ja ainoan vierailunsa Suomeen.

Euroopan unioni
---------------

Espanja liittyi Euroopan unioniin vuonna 1986. Suomi liittyi 1. tammikuuta 1995.

Turismi
-------

Historiallisesti Espanja on ollut suomalaisille merkittävä matkailukohde satojen tuhansien suomalaisten matkustaessa sinne vuosittain.

Kauppasuhteet
-------------

Suomi vie Espanjaan paperia, pahvia, koneita ja kemianteollisuuden tuotteita. Espanja puolestaan tarjoaa liikennevälineita, rautaa, terästä, hedelmiä ja vihanneksia.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Suomen ulkopolitiikka |
| --- |
|  |
| Aasia | 
* Intia
* Japani
* Pakistan
* Pohjois-Korea
* Taiwan
* Turkki

 |
|  |
| Afrikka | 
* Namibia

 |
|  |
| Amerikka | 
* Uruguay
* Yhdysvallat

 |
|  |
| Eurooppa | 
* Alankomaat
* Espanja
* Kreikka
* Kroatia
* Kypros
* Italia
* Itävalta
* Puola
* Ranska
* Saksa
* Tanska
* Ukraina
* Unkari
* Venäjä
* Viro

 |
|  |
| Kansainväliset | 
* NATO

 |
|  |
| Lisää aiheesta | 
* Suomen diplomaattiset edustustot / Diplomaattiset edustustot Suomessa
* Suomen ulkoministeriö
* Suomen diplomaattiset edustajat
	+ Aasia
	+ Afrikka
	+ Etelä-Amerikka
	+ Pohjois-Amerikka
	+ Eurooppa
	+ Kansainväliset järjestöt

 |

 |
Ritarikunnan ketju
**Etelän Ristin ritarikunta** (port. *Ordem Nacional do Cruzeiro do Sul*) on brasilialainen ritarikunta. Se perustettiin vuonna 1. joulukuuta 1822 keisari Pedro I:n kruunajaisten muistoksi. Aluksi ritarikunnassa oli neljä luokkaa. Sitä jaettiin sekä Brasilian kansalaisille että ulkomaalaisillekin. Ritarikunta lakkautettiin vuonna 1891 Brasilian keisarikunnan mukana. Presidentti Getúlio Vargas perusti ritarikunnan uudestaan vuonna 1932.

Vuodesta 1932 lähtien kunniamerkkiä on jaettu ulkomaalaisille tunnustuksena diplomatian, sotilasansioiden ja muiden ansioiden saralla.

Kunniamerkkiä jaetaan kuudessa luokassa:

* suurketju
* suurristi
* suurupseeri
* komentaja
* upseeri
* ritari

Lähteet
-------

1. ↑  Imperial Order of the Cross *wawards.org*. Viitattu 26.2.2023.
2. ↑  National Order of the Southern Cross *Ministério das Relações Exteriores*. Viitattu 26.2.2023. (englanniksi)
3. 1 2  ODM of the Federative Republic of Brazil: National Order of the Southern Cross *medals.org.uk*. Viitattu 26.2.2023. (englanniksi)
Kroatia  Suomi
Suomen pääministeri Sanna Marin Kroatian pääministeri Andrej Plenkovićin kanssa Zagrebissa 21. kesäkuuta 2022.
**Kroatian ja Suomen suhteet** alkoivat Kroatian ja Suomen valtion välillä 19. helmikuuta 1992. Suomi oli tunnustanut Kroatian itsenäisyyden jo 17. helmikuuta. Suomen suurlähetystö sijaitsee Zagrebissa ja Kroatian suurlähetystö Helsingissä. Molemmat maat ovat Euroopan unionin ja Naton jäseniä.*lähde?*

Euroopan unioni
---------------

Suomi liittyi Euroopan unioniin 1. tammikuuta 1995, Kroatia 1. heinäkuuta 2013.*lähde?*

Nato
----

Kroatia liittyi Natoon 1. huhtikuuta 2009.*lähde?*

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Suomen ulkopolitiikka |
| --- |
|  |
| Aasia | 
* Intia
* Japani
* Pakistan
* Pohjois-Korea
* Taiwan
* Turkki

 |
|  |
| Afrikka | 
* Namibia

 |
|  |
| Amerikka | 
* Uruguay
* Yhdysvallat

 |
|  |
| Eurooppa | 
* Alankomaat
* Espanja
* Kreikka
* Kroatia
* Kypros
* Italia
* Itävalta
* Puola
* Ranska
* Saksa
* Tanska
* Ukraina
* Unkari
* Venäjä
* Viro

 |
|  |
| Kansainväliset | 
* NATO

 |
|  |
| Lisää aiheesta | 
* Suomen diplomaattiset edustustot / Diplomaattiset edustustot Suomessa
* Suomen ulkoministeriö
* Suomen diplomaattiset edustajat
	+ Aasia
	+ Afrikka
	+ Etelä-Amerikka
	+ Pohjois-Amerikka
	+ Eurooppa
	+ Kansainväliset järjestöt

 |

 |
Elokuvateatteri Kaleva. Ajankohta epäselvä, kuitenkin ennen 1960-lukua.
Teatterin paikalla nykyisin sijaitseva uudisrakennus Turun Humalistonkadulla.
**Kaleva** oli turkulainen elokuvateatteri, joka toimi osoitteessa Humalistonkatu 2 vuosina 1906–1960. Alun perin Biografi teatteri -nimisen elokuvateatterin perusti rohdoskauppias Wilhelm Willberg, joka oli vuonna 1905 perustanut myös Turun ensimmäisen elokuvateatterin. Biografi teatteri oli Turun ensimmäinen varta vasten elokuvateatteriksi suunniteltu rakennus. Sen nimi muutettiin vuonna 1913 Alhambraksi, ja omistajat vaihtuivat useasti 1920- ja 1930-luvuilla. Vuonna 1938 teatterin osti Suomi-Filmi Oy, joka muutti nimen kansallishenkiseksi Kalevaksi. 1950-luvulla Kaleva toimi niin sanottuna non-stop -teatterina, jossa esitettiin joka päivä keskeytyksettä ohjelmaa. Kaleva joutui sulkemaan ovensa vuoden 1960 loppupuolella, jolloin rakennus purettiin uudisrakennuksen tieltä.

Historia
--------

Turun ensimmäisen elokuvateatterin vuonna 1905 perustanut rohdoskauppias Wilhelm Willberg myi pienen, liikehuoneistossa sijainneen Maailman Ympäri -teatterinsa jo puolen vuoden jälkeen ja ryhtyi rakennuttamaan Suomen ensimmäistä varsinaista elokuvateatterirakennusta. Axel Nyströmin suunnittelema rakennus valmistui vuoden 1906 alussa osoitteeseen Humalistonkatu 2, ja se sai nimekseen Biografi teatteri. Suuresta, 300-paikkaisesta elokuvateatteristateatterista tuli heti hienoston suosikki.

Elokuvateatterin nimi vaihdettiin vuonna 1913 Alhambraksi. Wilhelm Willberg muutti kuitenkin Helsinkiin vuonna 1918 ja myi teatterinsa, jonka omistajat vaihtuivat sitten useasti 1920- ja 1930-lukujen aikana. Kauppias Magnus Krook myi Alhambran vuonna 1938 Suomi-Filmi Oy:lle, joka päätti vaihtaa nimen kansallishenkiseksi Kalevaksi.

Suomi-Filmi teki Kalevasta Turun ensimmäisen niin sanotun non-stop -teatterin vuoden 1949 loppupuolella, mikä tarkoitti sitä, että ohjemaa esitettiin joka päivä tauotta klo 12–23. Lippuja sai ostaa ja saliin sai tulla milloin vain. Non-stop -ohjelma koostui pääasiassa piirretyistä, urheilukisoista ja uutiskatsauksista, minkä seurauksena tavalliset kokoillan elokuvat jäivät erillisiä yönäytöksiä lukuun ottamatta pois ohjelmistosta. Kalevan toiminta päättyi vuoden 1960 loppupuolella, jolloin Turun vanhin elokuvateatterirakennus joutui väistymään uudisrakennuksen tieltä.

Lähteet
-------

1. 1 2 3 4  Mäkelä, Jari: Biografi teatteri, Alhambra, Kaleva (Arkistoitu – Internet Archive). T*urun Elokuvateatterien Historia 1905-2005*. Elektroninen aineisto, 2005. Viitattu 31.7.2015.

Aiheesta muualla
----------------

* Mäkilä, Jari: *Turun Elokuvateatterien Historia (Arkistoitu – Internet Archive)*. Elektroninen aineisto, 2005.
* *Pajasta Palatsiin: Turun elokuvaelämän historia*. Toim. Ari-Honka-Hallila, Helena Honka-Hallila, Hanna Kangasniemi, Hannu Salmi. Lähikuva-Yhdistys, Turun elokuvakerho, Varsinais-Suomen elokuvakeskus, Turku 1997.
Ritarikunnan tunnuksia
**Perun auringon ritarikunta** (esp. *Orden El Sol del Perú*) on perulainen ritarikunta, joka on perustettu 8. lokakuuta 1821 José de San Martínin päätöksellä. Alkujaan sillä palkittiin Etelä-Amerikan vapaussodissa ansioituneita henkilöitä. Ritarikunta lakkautettiin vain neljä vuotta myöhemmin Perun parlamentin päätöksellä, kun sillä palkitut henkilöt alkoivat käyttää aatelistitteleitä. Presidentti Augusto Leguía perusti ritarikunnan uudelleen vuonna 1921.

Ritarikuntaa myönnetään tunnustuksena poikkeuksellisita ansioista sekä siviileille että sotilaille mm. tieteen, taiteen, kulttuurin ja politiikan saralla. Saajan ei tarvitse olla Perun kansalainen.

Kunnianosoitusta jaetaan kuudessa luokassa:

* Suurristi timantein
* Suurristi
* Suurupseeri
* Komentaja
* Upseeri
* Ritari

Lähteet
-------

1. ↑  Orden del Sol *Ministerio de Cultura*.  2023. Viitattu 1.5.2023. (espanjaksi)
2. ↑  Order of the Peruvian Sun, Type II, Grand Officer *Medalbook*. Viitattu 1.5.2023. (englanniksi)
3. ↑  ODM of Peru: Order of the Sun of Peru *medals.org.uk*.  2023. Viitattu 1.5.2023. (englanniksi)
**LASK Linz** on itävaltalainen vuonna 1908 perustettu jalkapalloseura Linzin kaupungista Ylä-Itävallasta. Se on alueen vanhin jalkapalloseura ja miesten edustusjoukkue pelaa maan korkeimmalla sarjatasolla, Bundesligassa. LASK:n naisten joukkue pelaa tällä hetkellä toiseksi korkeimmalla sarjatasolla.

Historia
--------

LASK perustettiin elokuussa 1908 linziläisen postivirkailija Albert Siemsin johdolla. Siems kuului vuonna 1899 perustettuun urheiluseura **Linzer Athletik Sportklub Siegfriediin**, mutta hän halusi perustaa jalkapalloon keskittyvän seuran. Alkuperäiseksi nimeksi valittiin **Linzer Athletik Sport-Klub**, joka vaihdettiin vuonna 1919 nykyiseen **Linzer Athletik Sport-Klubiin**. Seura tunnetaan kuitenkin yleisesti nimellä LASK.

Seura pelasi historiansa ensimmäisen pääsarjakauden 1940–1941 Gauliga Ostmarkissa, mutta putosi kauden päätteeksi. Kaudella 1964–1965 seura voitti Itävallan mestaruuden ensimmäisenä ei-wieniläisenä joukkueena. Samana vuonna se juhli myös cupin mestaruutta. 1960-luku oli seuran menestyksen aikaa, sillä se oli myös cupin loppuottelussa 1963, 1967 ja 1970. 

1980-luvulla LASK pelasi usein europeleissä ja esimerkiksi kaudella 1985–1986 se onnistui voittamaan suurseura FC Internazionale Milanon kotonaan 1–0 UEFA Cupin toisella kierroksella. 

Vuonna 1997 LASK fuusioitui paikallisvastustajansa FC Linzin kanssa ja toiminta jatkui LASK-nimen alla. 

Keväällä 2012 LASK menetti taloussotkujen vuoksi liigalisenssin ja se pudotettiin maan kolmannelle sarjatasolle, Regionalligaan.

Saavutukset
-----------

* Itävallan mestaruus: 1965
* Itävallan cup: 1965
	+ Hopeaa (4): 1963, 1967, 1970, 1999
* Erste Liga (4): 1958, 1979, 1994, 2007

Entisiä pelaajia
----------------

* Slovenia Milivoje Novakovič
* Norja Vidar Riseth
* Itävalta Markus Weissenberger

Entisiä valmentajia
-------------------

* Jugoslavia Otto Barić (1972–1974)
* Itävalta Dietmar Constantini (1993)
* Itävalta Karl Daxbacher (2004–2006, 2012–2015)
* Itävalta Hans Krankl (2009)
* Itävalta Georg Zellhofer (2010–2011)

Lähteet
-------

Aiheesta muualla
----------------

* Viralliset kotisivut (saksaksi)
* UEFA.com profiili
* EUFO.de profiili
* Weltfussball.de profiili (saksaksi)
* PlayerHistory profiili
* Transfermarkt.de profiili (saksaksi)
* NationalFootballTeams data
* LASK Linz at Football-Lineups.com
**Osmanien valtakunnan maalaki vuodelta 1858** oli Tanzimat-kauden uudistusohjelmaan kuulunut laki maanomistuksesta. Laissa maat luokiteltiin viiteen ryhmään: yksityinen maa (arabiaksi *milk*), uskonnolliseen käyttöön tarkoitettu maa (*waqf*) ja kolme erilaista valtion maaomaisuuden muotoa (*miri, matruk, mawat*). Uudistuksen tarkoituksena oli valtion aseman vahvistaminen ja verotulojen lisäys. Uusi laki edellytti maiden rekisteröintiä, mitä fellahit välttelivät, koska siihen liittyi epäilyttäviä piirteitä, kuten uhka verojen noususta ja uhka asepalvelukseen joutumisesta.

Osmanien hallitsemassa Palestiinassa maalaki mahdollisti alijan alkamisen. Maita rekisteröitiin kyläpäälliköille ja ylimyksille, jotka eivät olleet viljelijöitä, ja he myivät maita uusille omistajille. Viljelijöitä ja heidän perheitään häädettiin kodeistaan ja alueilta, joilla heidän sukunsa oli asunut kauan. Mandaatin aikana omistajiksi kirjattiin myös brittejä, joilta maat siirtyivät Israelin valtiolle vuonna 1948.

Lähteet
-------

1. 1 2  Ottoman Land Registration Law as a Contributing Factor in the Israeli-Arab Conflict *beki.org*.  2003. Viitattu 3.11.2023.
2. ↑  Abu-Lughod, Ibrahim (toim.): *The Transformation of Palestine*, s. 123–124. Evanston: Northwestern University Press, 1971. ISBN 0-8101-0345-1. Teoksen verkkoversio.
Mikael IV
**Mikael IV Paflagonialainen** oli Bysantin valtakunnan keisari vuosina 1034–1041. Hän oli keisari Romanos III:n taloudenhoitaja ja keisarinna Zoen rakastaja. Zoen myrkytettyä miehensä Mikael nousi valtaistuimelle.

Mikael IV oli sairaalloinen mies, joka epilepsian vaivaamana antoi veljensä Johannes Eunukin hoitaa hallinnon juoksevia asioita. Johannes oli aiemmin toiminut Romanos III:n ja Konstantinos VIII:n pääministerinä ja onnistuikin tehtävissään yli odotusten. Armeija vahvistui uudistusten myötä, ja keisarikunta sai torjuttua idän saraseenien ja lännen normannien hyökkäykset sitä vastaan.

Vuonna 1040 serbit onnistuivat kuitenkin irrottamaan oman kuningaskuntansa keisarikunnasta, ja myös bulgaarit ja slaavit kapinoivat. Jälkimmäinen kapina kuitenkin torjuttiin onnistuneen sotaretken myötä, johon myös keisari Mikael IV osallistui. Hän kuoli pian sotaretken jälkeen.

Kirjallisuutta
--------------

* John Julius Norwich: *Byzantium: The Apogee*. Viking, 1991. ISBN 0-394-53779-3.
* Georg Ostrogorsky: *History of the Byzantine State*. Rutgers University Press, 1969. ISBN 0-8135-1198-4.

  


|  |  |  |
| --- | --- | --- |
| Edeltäjä:**Romanos III** | **Bysantin keisari** | Seuraaja:**Mikael V** |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
	+ 2

 |
|  |
| Kansalliset | 
* Saksa
* Vatikaani

 |
|  |
| Henkilöt | 
* Deutsche Biographie

 |

 |
*Tämä artikkeli koskee liikkumismuotoa. Marssi on myös musiikkia, joka on alun perin tehty ohjaamaan marssimista. Steen1:n kappaletta käsittelee artikkeli Marssi (kappale).*

Yhdysvaltain laivaston pioneerijoukkoja (Seabee) marssimassa.
Yhdysvaltojen rykmentin sotilasmarssi, vuonna 1902.
**Marssi** on sotilasosaston siirtyminen paikasta toiseen ("kävelyn sotilaallinen muoto"), joko jalan tai osaston ajoneuvoilla. *Jalkamarssin* ohella liikuntavälineen mukaan käytetään termejä *polkupyörämarssi*, *hiihtomarssi* tai ajoneuvoin tapahtuva *moottorimarssi*. Marssit jaotellaan sota- ja matkamarsseihin.

Sotamarssi suoritetaan varmistettuna ja joukot asetetaan taisteluvalmiuden edellyttämään järjestykseen. Suojaustoimenpiteenä marssivan joukon edessä kulkee etujoukko, jonka edessä on kärkikomppania ja sen etupuolella joukkueen vahvuinen kärki. Marssirivistön sivustat varmistetaan partioilla. Jalkamarssin nopeus on 3–5 km/h, pyörämarssin 10–12 km/h ja moottorimarssin 30–40 km/h. Vastaavasti siirryttävät etäisyydet ovat enintään 25–30 km, 100–150 ja 300 km. Armeijassa jalkamarssilla on mukana jokin kantamus, esimerkiksi Suomen armeijassa kevyt kenttävarustus tai täyspakkaus. Pikamarssilla lisätään nopeutta vähentämällä kantamuksia ja taukoja. Sulkeis­järjestyksessä taas kuljetaan tahtimarssia, tai, käskettäessä, tahditta.
Suomessa armeijan marssitahti on poikkeuksellisen vauhdikasta muuhun Eurooppaan verrattuna. Suomessa marssitahti on noin 116-120 askelta minuutissa, kun Keski-Euroopassa tyypillinen tahti on noin 100. Suomen nopea marssitahti periytyy Preussista. 
Etenkin paraateissa marssia ohjataan musiikilla, muun muassa rummunlyönneillä tai muulla rytmisellä musiikilla, marsseilla. Suomessa tunnettuja marsseja ovat esimerkiksi *Nuijamiesten marssi*, *Porilaisten marssi* ja *Jääkärimarssi*.

Matkamarssi voi tarkoittaa myös muiden kuin sotilaiden yhtenäistä liikkumista paikasta toiseen, esimerkiksi mielenosoitus-, traktorimarssin, vappu- ja rauhanmarssien tapauksissa.

Katso myös
----------

* Kuolemanmarssi
* Maaottelumarssi 1941
* Metsämarssi 1950
* Pitkä marssi
* Suolamarssi

Lähteet
-------

"Marssi", *Otavan Iso Tietosanakirja 5*, s. 1334. Marssivarmistus. Helsinki: Otava, 1963.  *tarvitaan parempi lähde*

### Viitteet

1. 1 2 3  *Otavan Iso Tietosanakirja 5*, s. 1334. .
2. ↑  Niskanen, Mika: "Ohhoh, olipas teillä vauhtia" – Suomalainen tahtimarssi on nopeatempoista *Yle*.  29.11.2016. Viitattu 10.3.2020.

Aiheesta muualla
----------------

* Kuvia tai muita tiedostoja aiheesta **Marssi** Wikimedia Commonsissa